- Մարիխուանայի օգտագործումն օրինականացվել է մեր հարևան Վրաստանում, բայց ես կողմնակից չեմ դրան: Ռազմահայրենասիրական դաստիարակությունն անհրաժեշտ է, եթե այն կատարվի նորովի, ոչ ազգային սնապարծության և ուռռա-հայրենասիրության հենքի վրա, այլ մեր ժողովրդի պատմության հերոսական էջերի խոր ուսուցմամբ: Անշուշտ, արտառոց երևույթ է, որ մայրաքաղաքում միասեռականները հարձակում են գործում ոստիկանական տեղամասի վրա, սակայն, մյուս կողմից, արտառոց երևույթ է, երբ բռնություններ են գործադրվում սեռական փոքրամասնությունների վրա: Այս խնդիրը պետք է կարգավորվի կրթական-դաստիարակչական և իրավական մակարդակներում: